Kedves fesztiválra látogató családok, drága szegediek!

Hölgyek, urak! Kicsik, nagyok! Ifjak, vének!

Fogjátok meg papa, mama kezét és irány az újszegedi Erzsébet liget!

Mikor? Augusztus utolsó hétvégéjén, azaz 28-29-én.

Előadásokkal, koncertekkel, interaktív játékok egész sorával várjuk a családokat!

Eljön hozzánk Vitéz László és az ő olasz rokona, Pulcinella is.  
Itt lesz velünk Fabók Mancsi, és megtudjuk azt is, hogy miért nem szabad horgászni a ligetben.  
Nekünk zenél Rutkai Bori a Bandájával és Szélkiáltó zenekar.

Lesz Tekergőtér, interaktív játékokkal, Kádár Ferkó Fotószínháza, Tintaló Cirkusz és sok-sok kartonból építettünk Nektek egy kereskedelmi kikötőt, Port Ciggedin néven a Papír Paníros srácokkal is.

Ujjé, a ligetben – augusztus utolsó hétvégéjén!

A részletes Program:

**2021. augusztus 28. (szombat)**

9.15h. Széchenyi tér **Óriásbábos vonulás közösen a fesztivál megnyitóra**. Mindenki hozzon egy buborékfújót magával!

10.00h Tiszavirág tér: Fabók Mancsi Bábszínháza - **A székely menyecske meg az ördög (vásári bábelőadás)**

16.00h Tiszavirág tér: Pályi János - **Vitéz László (vásári bábelőadás)**

18.00h Szabadtéri színpad: **Szélkiáltó zenekar gyerekkoncert**

**2021. augusztus 29 (vasárnap)**

10.00h Tiszavirág tér: Tintaló Társulás - **Horgászni tilos! (vásári bábelőadás)**

16.00h Tiszavirág tér: Ziránó Színház - **Pulcinella kertészkedik (vásári bábelőadás)**

18.00h Szabadtéri színpad: **Rutkai Bori Banda gyerekkoncert**

Mindkét nap vár benneteket a Tekergőtér 12 játékával, Kádár Ferkó a fotószínházával, a Csöppségek játszóháza, a Port Ciggedin karton világú társasjátéka, valamint a Tintaló Cirkusz mini előadásokkal! A Skála – Kópé bandukoló zenekar vasárnap skálázni tanít, és persze lesz olvasótér és minden csuda! Ha nem hiszed, gyere oda!

Jegyvásárlási lehetőségekről a weboldalunkon tájékozódhattok!

https://tixa.hu/Kover-Bela-Babszinhaz